ai4bharat/Pralekha huggingface dataset:
شمال مشرقی ریاستوں کی ترقی کی وزارت
مرکزی وزیر ڈاکٹر جتیندرسنگھ نے آسام کے وزیراعلی اور افسران سے فون پر بات کی اور شمال مشرقی خطے کی ترقی کی وزارت کی طرف سے سیلاب سے متعلق ہر ممکن مدد کی پیشکش کی۔
نئی دہلی، 26 جولائی 2020، شمال مشرقی خطے کی ترقی کے مرکزی وزیر مملکت  وزیراعظم کے دفتر، عملہ، عوامی شکایات اور پنشنز، ایٹمی توانائی اور خلائی امور ڈاکٹر جتیندر سنگھ نے آج آسام کے وزیراعلی جناب سربانندسونووال سے ٹیلی فون پر بات کی اور اپنی وزارت کی طرف سے موسلادھار بارش، سیلاب اور زمینی تودے گرنے کے سبب نقصان زدہ بنیادی ڈھانچے کی بحالی اور مرمت کے لیے ہر ممکن مدد کی پیشکش کی۔
بعد میں ڈاکٹر جتیندرسنگھ نے کہا کہ شمال مشرقی خطے کی ترقی کی وزارت کے تحت شمال مشرقی کونسل موسلادھار بارش اور سیلاب کے پیش نظر نقصان زدہ بنیادی ڈھانچے کی بحالی اور مرمت کے لیے ہرممکن مدد فراہم کرے گی۔
مزید یہ کہ ڈاکٹر جتیندرسنگھ نے کہا کہ شمال مشرقی خطے کی ترقی کی وزارت سرکاری اور دیگر وسائل کی دیگر ایجنسیوں سے بھی مالی تعاون کے لیے تال میل رکھے گی۔ انہوں نے کہا کہ شمال مشرق کے عوام کے خوشحالی، مودی حکومت کی اولین ترجیح ہے۔
شمال مشرقی خطے کی ترقی کی وزارت نے یہ بھی بتایا کہ مرکزی حکومت آسام، اروناچل پردیش اور شمال مشرق میں دیگر متاثرہ ریاستوں میں سیلاب کی صورت حال پر لگاتار گہری نظر رکھے ہوئے ہے۔ انہوں نے کہا کہ وزیراعظم جناب نریندرمودی ذاتی طور پر اس کے بارے میں تازہ ترین معلومات حاصل کررہے ہیں ۔
شمال مشرقی خطے کی ترقی کے وزیر ڈاکٹر جتیندرسنگھ نے کہا کہ وہ متعلقہ وزرائے اعلی اور ریاستی سرکاروں کے ساتھ لگاتار رابطہ رکھے ہوئے ہیں۔
شمال مشرقی خطے کی ترقی کے وزیر نے بتایا کہ آسام میں اس سال سیلاب سے 30 اضلاع میں تقریباً 56 لاکھ لوگ شدید طور پر متاثر ہوئے ہیں اور ابھی تک مرنے والوں کی تعداد 120 سے تجاوز کرگئی ہے۔ انہوں نے کہا کہ اس سال تین مرتبہ سیلاب آیاہے، جس سے بڑے پیمانے پر نقصان ہوا ہے اور معمولات زندگی درہم برہم ہوکر رہ گیے ہیں۔ اس کے علاوہ ریاست میں ایک اور چیلنج، کووڈ-19وبا کا بھی ہے۔ انہوں نے یہ بھی کہا کہ سیلاب کی وجہ سے انسانی زندگیوں اور مالامال جنگلاتی زندگی دونوں کو نقصان پہنچا ہے۔
ڈاکٹر جتیندرسنگھ نے کہا کہ راحت اور بچاؤ کا کام زور شور سے جاری ہے۔ ریاست ، قاضی رنگا جنگلاتی زندگی سینکچری سمیت مویشیوں کو بچانے کی تمامتر کوششیں کررہی ہے، جس میں بہتر تکنیک اور وسائل کا استعمال کررہی ہے۔
وزیرموصوف نے کہا کہ مرکزی اور ریاستی سرکاریں دونوں ہی اس قدرتی آفت سے نمٹنے کے لیے مل کر کام کررہی ہیں۔ مرکزی وزارت داخلہ بھی روزانہ صورت حال پر گہری نظر رکھے ہوئے ہے۔
۔۔۔۔۔۔۔۔۔۔۔
U-4167
م ن۔ ا س۔ ت ع۔

(Visitor Counter : 74
ریلوے کی وزارت
ریلوے اور سی-ڈاٹ عوامی تحفظ اور حفاظتی خدمات کے لیے ہندوستانی ریلوے میں ٹیلی کمیونیکیشن کو جدید بنانے کے لیے مل کر کام کریں گے
ریلوے میں سی-ڈاٹ کے ٹیلی کام حل اور خدمات کی فراہمی اور نفاذ میں ٹیلی کمیونیکیشن سہولیات کی فراہمی کے لیے مفاہمت نامے پر دستخط کیے گئے
ریلوے کی وزارت نے بدھ، 27 اپریل، 2022 کو سینٹر فار ڈیولپمنٹ آف ٹیلی میٹکس  کے ساتھ ایک مفاہمت نامے پر دستخط کیے تاکہ ریلوے میں سی-ڈاٹ کے ٹیلی کام حل اور خدمات کے نفاذ کی ترسیل اور ٹیلی کمیونیکیشن کی سہولیات کی فراہمی کے سلسلے میں کوآرڈینیشن اور وسائل کے اشتراک کے لیے ایک مضبوط باہمی تعاون پر مبنی ورکنگ پارٹنرشپ قائم کی جا سکے۔
اس مفاہمت نامے کے ساتھ، سی-ڈاٹ اور وزارت ریلوے عالمی معیارات، میک ان انڈیا  پالیسی کے مطابق ہندوستانی ریلوے میں 5G استعمال، انٹرنیٹ آف تھنگز  / مشین ٹو مشین  ایپلی کیشنز، یونیفائیڈ نیٹ ورک مینجمنٹ سسٹم، OFC مانیٹرنگ/ نیٹ ورک مینجمنٹ سسٹم ، ویڈیو کانفرنس سافٹ ویئر ، چیٹنگ ایپلیکیشن، راؤٹر، سوئچز کے ہونے پر LTE-R کا استعمال کرتے ہوئے عوامی تحفظ اور حفاظتی خدمات کے لیے ہندوستانی ریلوے میں ٹیلی کمیونیکیشن کی جدید کاری کے لیے مل کر کام کریں گے۔
مفاہمت نامے پر دستخط کی تقریب میں دونوں اداروں کے دیگر سینیئر عہدیداروں کی موجودگی میں جناب راجکمار اپادھیائے، ایگزیکٹو ڈائریکٹر، سی-ڈاٹ ، اور محترمہ ارونا سنگھ، ایڈیشنل ممبر/ٹیلی کام/ریلوے بورڈ نے شرکت کی۔
سی-ڈاٹ اور ریلوے کی وزارت کے درمیان ہم آہنگی ملکیت کی کل لاگت کو کم کرکے حکومت ہند کے میک ان انڈیا اقدام کو فروغ دینے اور ملک میں ڈجیٹل تقسیم کو ختم کرنے میں مدد کر کے ٹرینوں کے چلانے، عوامی تحفظ اور سیکورٹی ایپلی کیشنز کے لیے مقامی طور پر سستے ٹیلی کام آلات اور خدمات فراہم کرنے میں مدد کرے گی۔
شہری ہوابازی کی وزارت
ڈبروگڑھ-پاسی گھاٹ-لیلا باری پرواز کا کل افتتاح
لیلا باری میں شمال مشرق کے پہلے ایف ٹی او کا بھی افتتاح کیا جائے گا
شمال مشرقی خطے کی ملک کے باقی حصوں سے کنکٹی ویٹی بڑھانے کے لئے شہری ہوابازی کی وزارت نے ایک اسکیم ‘‘ شمال مشرقی خطے میں ہوائی کنکٹی ویٹی اور ہوابازی کا بنیادی ڈھانچے کی فراہمی’’ کو منظوری دی ہے، جس کا مقصد شمال مشرقی ریاستوں میں ہوائی کنکٹی ویٹی کو فروغ دینا اور اگر ضرورت ہوئی، تو ہوائی کنکٹی ویٹی کے بنیادی ڈھانچے کو فروغ دینا ہے۔ اس اسکیم کے حصے کے طور پر 12 اپریل 2022 کو 2 اہم پروگرام ہوں گے۔ پہلا یہ کہ آسام میں ڈبرو گڑھ سےاروناچل پردیش میں پاسی گھاٹ تک میڈ ان انڈیا ایچ اے ایل ڈورنیئر، ڈی او-228 کی پہلی پرواز ہوگی۔ الائنس ایئر ہندوستان کی وہ پہلی تجارتی ایئر لائن ہوگی، جو ہندوستان میں بنے تیارے کو شہری ہوابازی کے لئے استعمال کرے گی۔ اس کے علاوہ لیلا باری، آسام میں شمال مشرقی خطے کے پہلے ایف ٹی او  کا بھی افتتاح کیا جائے گا۔
دونوں پروگراموں میں شہری ہوابازی کے وزیر جناب جیوترادتیہ ایم سندھیا بنفس نفیس شریک ہوں گے اور ان کے علاوہ آسام اور اروناچل پردیش کے وزرائے اعلیٰ جناب ہیمنت بسوا شرما اور جناب پیما کھانڈو بھی موجود ہوں گے۔ مذکورہ اکابرین کے علاوہ شہری ہوابازی کی وزارت میں جوائنٹ سکریٹریز محترمہ اوشا پادھی اور جناب امبر دوبے کے علاوہ آسام اور اروناچل پردیش کی حکومت کے اعلیٰ افسران اور الائنس ایئر کے اعلیٰ عہدیدار بھی موجود ہوں گے۔
شمال مشرقی خطے کی ترقی نہ صرف کلیدی حیثیت کی حامل ہے، بلکہ یہ ہندوستان کی ترقی کے سفر کا بھی حصہ ہے۔ شمال مشرقی خطے میں کنکٹی ویٹی بہت ضروری ہے اور اڑے دیش کا عام ناگرک کے تحت، جو شہری ہوابازی کی وزارت کی علاقائی کنکٹی ویٹی اسکیم کا حصہ ہے، شمال مشرقی خطے کو اعلیٰ ترجیح دی گئی ہے۔ اس سلسلے میں نئے ہوائی اڈے تعمیر کئے جا رہے ہیں اور موجودہ ہوائی اڈوں کے معیار کوبہتر بنایا جا رہاہے۔ پہاڑی علاقوں کو دھیان میں رکھتے ہوئے اڑان اسکیم کے تحت ہیلی کاپٹروں کی اڑانوں پر کنکٹی ویٹی کے لئے خاصی توجہ مرکوز کی گئی ہے۔
خواتین اور بچوں کی ترقیات کی وزارت
مربوط اطفال ترقیات پروگرا م
خواتین اوربچوں کی بہبود کی مرکزی وزیرمحترمہ اسمرتی زوبن ایرانی نے آج لوک سبھا میں ایک تحریری جواب میں یہ اطلاع فراہم کی ہے ۔
سکشم آنگن واڑی اورپوشن –دوئم  ایک مرکزی سرپرستی والی اسکیم ہے ، اوراس اسکیم کا انتظام ، بندوبست اورعمل آوری سے متعلق نگرانی کاکام متعلقہ ریاستی سرکاریں یا مرکز کے زیرانتظام علاقوں کی انتظامیہ کے ذریعہ کیاجاتاہے اوراگربے ضابطگیوں /اسکیم پرعمل درآمد میں بدعنوانی سے متعلق کوئی شکایت موصول ہوتی ہے تو اس پرمتعلقہ ریاستیں یامرکز کے زیرانتظام علاقے مناسب اقدامات کرتے ہیں ۔ سنگین نوعیت کی شکایتوں کے بارے میں ، ریاستی سرکاروں اورمرکز کے زیرانتظام علاقوں کی انتظامیہ سے رپورٹ طلب کی جاتی ہے ۔ کسی بھی قسم کی بدانتظامی یاکسی بھی ملازم کے بدعنوانی کے طورطریقوں میں ملوث ہونے کے معاملے پر ، متعلقہ ریاستی سرکاریں یا مرکزکے زیرانتظام علاقوں کی انتظامیہ ، اپنے اپنے سروس ضابطوں کے مطابق کارروائی کرتے ہیں ۔
اس کے علاوہ ‘‘پوشن ٹریکر’’ نامی آئی سی ٹی کی مدد سے تیارکردہ ایک مضبوط پلیٹ فارم کو ملک بھرمیں آنگن واڑی خدمات پرعمل آوری اورنگرانی کے بارے میں بروقت ڈیٹا کو درج کرنے کی غرض سے تیارکیاگیاہے ۔ پوشن ٹریکر کے بندوبست سے متعلق طریقہ کار، آنگن واڑی مرکز  ، آنگن واڑی کارکنا ن کی خدمات کی فراہمی  اور مستفید افراد کے مکمل بندوبست کا ہرزاویہ سے نظار ہ پیش کرتاہے ۔
مواصلات اور اطلاعاتی ٹیکنالوجی کی وزارت
ڈی آئی پی اے سالانہ فلیگ شپ ایونٹ 2022 میں جناب اشونی ویشنو مہمان خصوصی اور جناب دیو سنگھ چوہان مہمان اعزازی ہوں گے
اس سال کے سالانہ فلیگ شپ ایونٹ کا مرکزی خیال ’5جی اور اس سے آگے کے لیے گتی شکتی وژن‘ ہے
مواصلات، الیکٹرانکس اور انفارمیشن ٹیکنالوجی نیز ریلوے کے وزیر جناب اشونی ویشنو ڈیجیٹل بنیادی ڈھانچے فراہم کرنے والوں کی تنظیم  کے سالانہ فلیگ شپ پروگرام 2022 میں مہمان خصوصی ہوں گے، جو کل یہاں منعقد ہوگا۔ مواصلات کے وزیر مملکت جناب دیو سنگھ چوہان
اس موقع پر مہمان اعزازی ہوں گے۔
ڈیجیٹل بنیادی ڈھانچے فراہم کرنے والوں کے ایک اعلیٰ صنعتی ادارہ ڈی آئی پی اے، اس سال کے نئے مرکزی خیال "5 جی اور اس سے آگے کے لیے گتی شکتی وژن" کے ساتھ اپنے سالانہ فلیگ شپ پروگرام کی میزبانی کرنے کے لیے پوری طرح تیار ہے۔ اس پروگرام کو سال 2022 کی ٹیلی کام انڈسٹری کا سب سے بڑا پروگرام قرار دیا جارہا ہے۔
تقریب کا موضوع ’’5جی اور اس سے آگے کے لیے گتی شکتی وژن‘‘ ہے، جو مکمل طور پر وزیر اعظم جناب نریندر مودی کے گتی شکتی قومی ماسٹر پلان کے مطابق ہے جس نے ملک کے ٹیلی کام بنیادی ڈھانچے کو مزید مستحکم کرنے میں مدد کی ہے۔ اس پروگرام میں مندوبین آر او ڈبلیو اور اسٹریٹ فرنیچر سے متعلق پالیسی، اسمارٹ شہروں کے ساتھ مضبوط ڈیجیٹل انفراسٹرکچر کی ہم آہنگی، بنیادی ڈھانچے - ڈیجیٹل تبدیلی اور مربوط بنیادی ڈھانچے کی ترقی کے لیے 4.0 فرنٹیئر: مالیاتی مواقع سمیت مختلف موضوعات پر تبادلہ خیال کریں گے۔
پینلز میں نجی اور سرکاری سیکٹرز کے ماہرین شامل ہوں گے جو ہر ایک شخص کی زندگی اور ملک کی ترقی میں 5G کے اثرات کے بارے میں اپنا نقطہ نظر مشترک کریں گے۔
یہ پروگرام 14 ستمبر 2022 کو ہوٹل دی امپیریل، جن پتھ، نئی دہلی میں منعقد ہوگا۔ ڈی آئی پی اے کے سالانہ فلیگ شپ پروگرام کا آغاز دوپہر 2.30 بجے سے جناب ٹی آر دوا، ڈائریکٹر جنرل، ڈیجیٹل انفراسٹرکچر پرووائیڈرز ایسوسی ایشن کے تعارفی کلمات کے ساتھ ہوگا اور وزارتی اجلاس شام 5.50 بجے سے شروع ہوگا، جس سے مہمانِ خصوصی، مواصلات، الیکٹرانکس اور انفارمیشن ٹیکنالوجی اور ریلوے کے وزیر جناب اشونی ویشنو خطاب کریں گے۔ علاوہ ازیں مواصلات کے وزیر مملکت جناب دیو سنگھ چوہان، ٹرائی کے چیئرمین، آئی اے ایس، ڈاکٹر پی ڈی واگھیلا، ڈی سی سی کے چیئرمین اور ٹیلی مواصلات کے محکمے  کے سکریٹری ، آئی اے ایس جناب کے راج رمن، منی پور کے چیف سکریٹری، ڈاکٹر راجیش کمار، ڈیجیٹل انفراسٹرکچر پرووائیڈرس ایسوسی ایشن کے چیئرمین جناب اکھل گپتا اور ڈیجیٹل انفراسٹرکچر پرووائیڈرز ایسوسی ایشن کے ڈائریکٹر جنرل، جناب ٹی آر دوا بھی اس اجلاس سے خطاب کریں گے۔
ڈی آئی پی اے نے محکمہ ٹیلی مواصلات  کو ڈی آئی پی اے کے سالانہ فلیگ شپ پروگرام 2022 کے معاون پارٹنر کے طور پر، کمیونیکیشنز ٹوڈے کو بطور میڈیا پارٹنر، ٹاور ایکسچینج کو کمیونٹی پارٹنر اور ای وائی کو ایونٹ کے نالج پارٹنر کے طور پر تسلیم کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 88
صدر جمہوریہ کا سکریٹریٹ
صدر جمہوریہ ہند نے انسانی مہارت کے لئے سری ستیہ سائی یونیورسٹی کی تقسیم اسناد کی دوسری تقریب میں شرکت کی
والدین اور تعلیمی اداروں کو طلباء کے لئے ایک صحت مند ماحول فراہم کرنا چاہئے اور ان کے مفاد کے مطابق کیرئر بنانے میں ان کی مدد کرناچاہئے اور جیسا طلباء اپنے مفاد کے لئے کیرئر بنانا پسند کریں اس میں ان کی مدد بھی کرنا چاہئے:صدر جمہوریہ دروپدی مرمو کا بیان
صدر جمہوریہ ہند محترمہ دروپدی مرمو نے آج مورخہ 3 جولائی 2023 کو کرناٹک کے مدین ہلی میں انسانی مہارت کے لئے سری ستیہ سائی یونیورسٹی کی تقسیم اسناد کی دوسری تقریب میں شرکت کی۔
اس موقع پر اظہار خیال کرتے ہوئے صدر جمہوریہ نے خوشی ظاہر کرتے ہوئے کہا کہ سری ستیہ سائی یونیورسٹی مفت میں تمام طلباء کو اعلیٰ تعلیم فراہم کررہی ہے اور اقتصادی طور پر کمزور طبقہ کے طلباء کو مفت ہوسٹل سہولیات فراہم کرکے انہیں اعلیٰ تعلیم حاصل کروانے میں بھی مدد کررہی ہے۔
صدر جمہوریہ نے کہا کہ معیاری صحت خدمات کسی بھی معاشرے اور ملک کی ترقی کے لئے ایک بنیادی ضرورت ہیں ۔ انہوں نے مزید کہا کہ ہماری اجتماعی ذمہ داری ہے کہ ہر شہری کو سستی اور قابل بھروسہ حفظان صحت کی خدمات کو یقینی بنایا جائے ۔انہوں نے یہ بھی کہا کہ دنیا کی سب سے بڑی صحت بیمہ اسکیم کئی غریب کنبوں کو فائدہ پہنچارہی ہے۔انہوں نے اس بات کر خوشی کا اظہار کیا کہ انسانی مہارت کے لئے سری ستیہ سائی یونیورسٹی نے ایمس نئی دہلی اور بنارس ہندو یونیورسٹی کے اشتراک سے طبی سائنسز اور تحقیق کی شری مدوسد ن سائی انسٹی ٹیوٹ قائم کیا ہےاور مفت طبی سہولیات فراہم کی ہیں۔ انہوں نے اس اعتماد کا اظہار کیا کہ اس پہل سے حفظان صحت اور طبی تعلیم کے شعبوں میں مزید ترقی ہوگی۔
صدر جمہوریہ نے کہاکہ مقابلے کے اس دور میں تعلیمی مہارت حاصل کرنے کے لئے بڑھتے ہوئے دباؤ کی وجہ سے طلباء میں ذہنی صحت اور شدید دباؤ کی صورتحال کا سامنا ہے ۔ انہوں نے طلباء سے کہا کہ امتحانات میں کامیابی ان کی صلاحیتوں کا واحد قدم نہیں ہے ان کی شخصیت رویہ اور کردار ان کی تعلیمی حصولیابی سے کہیں زیادہ اہم ہے۔ انہوں نے والدین اور تعلیمی اداروں سے بھی اپیل کی کہ وہ طلبا ء کو ایک صحت مند ماحول فراہم کریں اور ان کے مفاد کے مطابق کیرئر بنانے میں ان کی مدد کریں اور جیسا طلباء اپنے مفاد کے لئے کیرئر بنانا پسند کریں اس میں ان کی مدد بھی کرنی چاہئے۔
اس حقیقت کی طرف اشارہ کرتے ہوئے کہ اس یونیورسٹی کے تقریباً 66 فیصد طلباء لڑکیاں ہیں ۔ صدرجمہوریہ نے کہا کہ آج ہماری بیٹیاں زندگی کے ہر شعبہ میں زبردست تعاون کر رہی ہیں،یہ ہمارے ملک میں ہونے والی تبدیلیوں کی ایک جھلک ہے۔ انہوں نے اس اعتماد کا اظہار کیا کہ روایات کی مضبوط بنیاد پر جدید اقدار اپناکر خواتین ملک کی ترقی میں ایک بڑا رول ادا کرسکتی ہیں۔
صدر جمہوریہ کی تقریر دیکھنے کے لئے برائے مہربانی یہاں کلک کریں-
وزارت سیاحت
وزارت سیاحت سرینگر میں سیاحت کے وسیع فروغ کیلئے 11 سے 13 اپریل تک’’کشمیر کی صلاحیت کا استعمال: جنت میں مزید ایک دن‘‘ پروگرام کا انعقاد کررہی ہے
نئی دلّی ،10 اپریل، 2021 /
وزارت سیاحت سری نگر میں سیاحت کے وسیع فروغ کے لئے 11 سے 13 اپریل تک ’’کشمیرکی صلاحیت کا استعمال: جنت میں مزید ایک دن‘‘ پروگرام کا انعقاد کررہی ہے۔مرکز کے زیر انتظام علاقے جموں و کشمیر کے لیفٹیننٹ گورنر جناب منوج سنہا اور سیاحت و ثقافت کے وزیر مملکت جناب پرہلاد سنگھ پٹیل پروگرام کے افتتاح کے موقع پر نمائندگان سے خطاب کریں گے۔وزارت سیاحت ،حکومت ہند، جموں و کشمیر کا محکمہ سیاحت، فیڈریشن آف انڈین چیمبر آف کامرس اینڈ انڈسٹریز  اور انڈین گولف ٹورزم ایسو سی ایشن  کے اشتراک کے 11 سے 13 اپریل تک اس پروگرام کا انعقاد کررہی ہے۔ اس پروگرام کے انعقاد کا مقصد مرکز کے زیر انتظام ریاست جموں و کشمیر کے لاتعداد سیاحتی مصنوعات اور جموں و کشمیر سیاحت کوچھٹیاں گزارنے، ایڈونچر، ایکو، شادی بیاہ، فلم اور ایم آئی سی ای سیاحت کی منزل مقصود کے طور پر فروغ دینا ہے۔ وزارت سیاحت کے سکریٹری جناب اروند سنگھ اور وزارت کے دیگر اعلیٰ عہدیدار بھی اس موقع پر موجود رہیں گے۔
اس انعقاد کے دوران متعدد دلچسپ پروگرام ، مباحثوں کے اجلاس،تکنیکی دورے، نمائشیں، گفت و شنید پر مبنی پروگرام سمیت مندوبین کے لئے ٹولپ گارڈن کا تکنیکی دورہ اور بی 2 بی اجلاس جس میں ہندوستان کے دیگر علاقوں سے شرکت کرنےوالے سرکردہ ٹورآپریٹرزجموں و کشمیر کے ٹور آپریٹروں کے ساتھ گفت و شنید کرنے کی توقع ہے۔وزارت سیاحت، حکومت ہند کے سکریٹری  جناب اروند سنگھ اور جموں و کشمیر سرکار کےمحکمہ سیاحت کے سکریٹری جناب سرمد حفیظ سمیت دیگر سرکاری عہدیداروں کے ذریعے جموں و کشمیر کی سیاحت کی صلاحیت پر غور و خوض اور پرزنٹیشن پیش کریں گے۔
12 اپریل 2021 کو منعقد ہونے والے مکمل اجلاسوں میں ’’پسندیدہ سیاحتی مقام کی شکل میں کشمیر کو اگلی سطح تک لے جانا، کشمیرکو مزید مؤثر بنانا، کشمیر کی متنوع سیاحی مصنوعات کی نمائش اور وازوان، زعفران ور شکارا کی کہانی ابھی جاری ہے‘‘ جیسے چار موضوعات پر تبادلہ خیالات کے علاوہ ماسٹر شیف پنکج بھدوریہ کے ساتھ ایک ’چائے پر چرچا ‘بھی کی جائے گی۔ جموں و کشمیر سرکار کا محکمہ سیاحت ایک ثقافتی پروگرام کے بعد مشہور ڈل جھیل پر یک لیزر شو کا بھی اہتمام کرے گا۔ کینیا، ویت نام اور جارجیا کے سفیروں سمیت دیگر اہم ممالک سے مدعو مہمانان کرام اور ملک کے مقبول دیگر گولف کھلاڑیوں کے لئے سری نگر کے دلکش رایل اسپرنگس گولف کورس میں ایک گولف ٹورنامنٹ کا بھی انعقاد کیا جارہا ہے۔
وزارت دفاع
تیجس فائٹر جیٹ کی برآمدات
نئی دہلی، 11 مارچ 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب منوج تیواری اور جناب چراغ پاسوان کے ذریعہ پوچھے گئے ایک سوال کے تحریری جواب میں اطلاع فراہم کی کہ ہندوستان ایروناٹکس لمیٹیڈ فی الحال ہندوستانی فضائیہ کی ضرورتی کو پورا کرنے کے لئے ہلکی جنگی ایئر کرافٹ ۔ تیجس تیار کررہی ہے۔ دیگر دوست ممالک کو ایل سی اے کی برآمدات کے لئے درج ذیل سرگرمیوں انجام دی گئیں:
- مختلف غیر ملکی نمائشوں کے دوران ایل سی اے تیجس کی اڑان کا نظارہ پیش کرکے اس پلیٹ فارم کو اجاگر کیا گیا۔ اسی طرح سے ایچ اے ایل سہولیاتی مراکز کا دورہ کرنے والی مختلف غیر ملکی مندوبین کو اس پلیٹ فارم کے بارے میں جانکاری فراہم کرائی گئی۔
- ایچ اے ایل کمپنی نے بیرون ملک سے موصول ہونے والی اطلاعات کی درخواست  کے سلسلے میں اپنا ردعمل واضح کیا ہے ۔ تاہم اس منصوبے پر عمل آوری کےلئے قیمت سے متعلق رسمی درخواست  موصول نہیں ہوئی ہے۔
۔۔۔۔۔۔۔۔۔۔۔
م ن۔۔ن ا۔
U- 1148
(Visitor Counter : 50
زراعت اور کاشتکاروں کی فلاح و بہبود کی وزارت
خاتون کسانوں کی مدد
نئی دہلی،03؍دسمبر،زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے ایک سوال کے تحریری جواب میں لوک سبھا کو بتایا کہ وزارت دیہی ترقی کا محکمہ دیہی ترقی، شعبۂ زراعت میں خواتین کو زراعت میں ان کی شراکت کو بڑھاکر اور پیداواریت کو بڑھانے کی غرض سے منظم سرمایہ کاری کے ذریعہ خواتین کو بااختیار بنانے کے لئے مہیلا کسان سشکتی کرن پری یوجنا  پر عمل درآمد کر رہی ہے تاکہ زراعت پر مبنی ان کے ذریعہ معاش کے مواقع پیدا ہوں اور استحکام آئے۔
ایم کے ایس پی کے تحت ملک کی 24 ریاستوں ؍ مرکز کے زیر اتنظام علاقوں میں 84پروجیکٹوں کے ذریعہ کُل 36.06لاکھ خاتون کسانوں کو فائدہ پہنچا یا گیا ہے۔ ان خاتون کسانوں نے 1.81 لاکھ خاتون کسانوں کو صرف ریاست مہاراشٹر میں ہی فائدہ پہنچایا گیا ہے۔ منظور شدہ پروجیکٹوں کے عمل درآمد کے لئے کُل 847.48کروڑ روپےکی مرکزی تخصیص کی گئی، جس میں سے52.15کروڑ روپے ریاست مہاراشٹر میں جاری پروجیکٹوں کے لئے مختص کئے گئے ہیں۔
زرعی تعاون اور کسانوں کی فلاح و بہبود کا محکمہ بھی مرد کسانوں کی مختلف اسکیموں ، جن کے نام ایگری کلینک اور ایگری بزنس سنٹر ، زرعی مارکیٹنگ کی مربوط اسکیموں ، زرعی مشین کاری کے ذیلی مشن  اور قومی خوراک سلامتی مشن  کے مقابلے میں خاتون کسانوں کو اضافی تعاون اور مدد پہنچا رہا ہے۔
علاوہ ازیں خاتون کسان اہلیت کے مطابق محکمہ کے ذریعہ عمل درآمد کی جارہی تمام دوسری اسکیموں کے تحت بھی فوائد سے استفادہ کر سکتی ہیں۔
U-5531
(Visitor Counter : 126
وزارت اطلاعات ونشریات
ڈاکٹر ایل مروگن ٹی آئی ایف ایف2023 میں ہندوستانی وفد کی قیادت کی
اطلاعات و نشریات کے وزیر مملکت ڈاکٹر ایل مروگن نے 29 ستمبر کو منعقد ہونے والے 15ویں تاشقند بین الاقوامی فلم فیسٹیول کی افتتاحی تقریب میں ہندوستان کی نمائندگی کی۔ ہندوستانی وفد میں سینئر فلم پروڈیوسر اور ڈائریکٹرجناب امیش مہرا اور نیشنل فلم ڈیولپمنٹ کارپوریشن  کےحکام شامل تھے۔ ہندوستان اور ازبکستان کے درمیان سوویت دور سے فلم سازی میں تعاون کی ایک مضبوط روایت ہے۔ ان روابط کو این ایف ڈی سی اور ازبک کینو  کے مشترکہ عمل سے مضبوط بنانے کی کوشش کی گئی ہے۔
قبل ازیں، ڈاکٹر مروگن نے ازبکستان کے وزیر ثقافت و سیاحت مسٹر اوزودبیک نظر بیکوف سے ملاقات کی۔ فریقین نے دونوں ممالک کے درمیان روایتی دوستی اور تعاون کا اعادہ کیا اور فلم سازی اور ثقافت سمیت مختلف شعبوں میں دوطرفہ تعلقات کو وسعت دینے کی ضرورت پر اتفاق کیا۔
ڈاکٹر مروگن نے ازبک فریق کو وزیر اعظم جناب نریندر مودی کی متحرک قیادت میں ہندوستان کی تخلیقی معیشت کو مضبوط کرنے کے لیے حکومت ہند کی مضبوط پالیسیوں کی بدولت ہندوستان کے سمعی و بصری شعبے میں زبردست ترقی کے بارے میں آگاہ کیا۔ انہوں نے کو پروڈکشن، شوٹنگ اور پوسٹ پروڈکشن کے شعبوں میں تعاون کی پیشکش کی۔ ہندوستان ازبک فلم سازوں اور طلباء کو فلم اینڈ ٹیلی ویژن انسٹی ٹیوٹ آف انڈیا جیسے اداروں میں تربیت دینے کے لیے بھی تیار ہے۔
فلم فیسٹیول کے موقع پر، ڈاکٹر مروگن نے ثقافت اور سیاحت کے نائب وزیر ڈاکٹر بی ممکو کی قیادت میں ترکی کے وفد سے بھی ملاقات کی۔ ترک فریق کو ہندوستان میں شوٹنگ کے بہترین مواقع اور ہندوستان میں دستیاب فلم سازی میں جدید ترین تکنیکی انفراسٹرکچر کے استعمال کے بارے میں بتایا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10147
(Visitor Counter : 30
وزارت آیوش
وزیرآیو ش نے اے سی سی آر پورٹل اور آیوش سنجیونی ایپ کے تیسرے ایڈیشن کو لانچ کیا
آیوش نظام بے حد سائنٹیفک ہیں-جناب کرن رجیجو
نئی دہلی 27مئی 2021: وزارت آیوش نے جمعرات کے روز اپنے ‘آیوش کلینکل کے رپورزیٹری  پورٹل اور آیوش سنجیونی ایپ کے تیسرے ایڈیشن کا ورچوئل تقریب میں آغاز کرکے ایک اور میل کا پتھر حاصل کرلیا ہے۔’ نوجوانوں کے امور اورکھیل کود اور آیوش کے وزیر مملکت  جناب کرن رجیجو نے پورٹل کے ساتھ ساتھ سنجیونی ایپ کے نئے ایڈیشن کو بھی لانچ کیا۔
آیوش کے وزیر نے اس انعقاد کو تاریخی اور بے حد اہم بتاتے ہوئے کہاکہ آیوش نظام بے حد سائنٹیفک ہیں۔ جناب کرن رجیجو نے زور دے کر کہا کہ کامیاب کلینکل معاملوں کایہ اے سی سی آر پورٹل اورسنجیونی ایپ اہم قدم ثابت ہوں گے اور ہندوستان کے روایتی علاج کے نظم کے تعاون کو کم کرکے بتانے والی منفی آوازوں کو بے اثر کرنے کا کام کریں گے۔ وزیر موصوف نے وزارت آیوش کے کام کی ستائش کرتے ہوئےکہاکہ آیوش کو اس تیزی سے بدلتی ہوئی دنیا میں موجودہ تکنیک کے ساتھ تال میل بٹھانا چاہئے۔ ہندوستان کی تمام مالامال اور سائنٹیفک صحت روایتوں کو آئی ٹی کی صلاحیتوں اور فائدوں کا استعمال کرنا ہوگا۔ انہوں نے کہاکہ وبا میں آیوش کے ذریعہ دیاگیا تعاون زبردست ہے اور یہ جوکام ہورہاہے وہ خود انحصار ہندوستان میں بڑا کردار ادا کرے گا۔ انہوں نے یہ بھی یاد دلایا کہ کچھ سال پہلے موجود وزیراعظم کے ذریعہ نمستے پورٹل کی شروع کے بعد آج کاپروگرام ایک اور میل کا پتھر ثابت ہوا ہے۔
جناب رجیجونے یہ بھی کہاکہ آیوروید بنام ایلوپیتھی کے بارے میں موجودہ بحث میڈیا کے ایک گروپ کے ذریعہ بڑھا دی گئی ہے جو مکمل طور پر بےبنیاد اور غیر ضروری ہے۔
اس موقع پر ، آیوش کے سکریٹری وی ڈی راجیش کوٹیچا نے کہاکہ سنجیونی ایپ کاریپوزیٹری اورتازہ ترین ایڈیشن بہت بڑے ڈیجیٹل صحت مشن کا حصہ ہیں۔ سکریٹری نے دہرایا،‘‘ اس ریپوزیٹری اور ایپ کی مدد سے آیوش 64 کبسورا کدانیر وغیرہ پر سائنسی کام کو آگے لے جاسکیں گے’’۔
آیوش کلینکل ریپوزیٹری  پورٹل  آیوش ڈاکٹروں اور عوام دونوں کی مدد کرنے کے لئے ایک پلیٹ فارم کے طور پر کام کرے گا۔
کیرل کے امرتا پوری میں امرتا اسکول آف آیوروید کے ریسرچ ڈائریکٹر ڈاکٹر پی رام منوہر نے اے سی سی آر پورٹل کی ضرورت کے بارے میں بتاتے ہوئے کہاکہ یہ پورٹل ڈیٹامائننگ میں بہت مدد کرے گا اوریہ پہلی بار ہوگا جب ہم یہ جان پائیں گے کہ آیوش ڈاکٹروں نے حقیقت میں کووڈ-19 وبا کا مقابلہ کیسے کیا ہے۔ یہ مختلف بیماریوں کی حالتوں کے علاج کے لئے آیوش نظام کی طاقت کا ریکارڈ تیار کرے گا۔
عالمی صحت تنظیم صدر دفترمیں آیوش وزارت کی جانب سے روایتی علاج اکائی میں تکنیکی افسر کے طور پر کام کرتے ہوئے، ڈاکٹر جی گیتا کرشنن نے آیوش سنجیونی ایپ کے اس تیسرے ایڈیشن کے دوپہلوؤں پر روشنی ڈالی کیوں کہ ڈاکٹر اور عام لوگ دونوں اس کا استعمال اوراس کے ذریعہ اپنا تعاون دے سکیں گے۔ انہوں نے کہاکہ یہ ایپ آیوش کو اس کے ذریعہ حاصل شدہ سائنسی تاریخوں کا استعمال کرکے خود کو اور زیادہ موثر طریقہ سے پیش کرنے میں مد د کرے گا۔ یہ قابل ذکر ہے کہ یہ ایڈیشن چنندہ آیوش مداخلتوں کی اثراندازی کے بارے میں ایک اہم مطالعہ/ڈاکومنٹیشن کی سہولت مہیا کرتاہے، جسمیں بغیر علامت والے، ہلکے سے درمیانہ علامت والے کووڈ-19 مریضوں کے انتظام میں آیوش 64 اور کبسوراکودینیر دوائیں شامل ہیں۔
نائب صدر جمہوریہ ہند کا سکریٹریٹ
نائب صدر نے صدر جمہوریہ کو، اُن کے یوم پیدائش پر مبارک باد دی
نائب صدر جناب جگدیپ دھنکھڑ، ڈاکٹر سدیش دھنکھڑ کے ساتھ صدر جمہوریہ ہند محترمہ دروپدی مرمو جی کو ، اُن کے یوم پیدائش پر مبارک باد دینے کے لئے راشٹرپتی بھون گئے۔
بعد میں ایک ٹوئیٹ میں نائب صدر نے کہا؛ ‘‘معزز صدر محترمہ دروپدی مرمو جی کو سالگرہ کی مبارک باد۔ بھگوان انہیں اچھی صحت اور جرات مندی عطا کرے اور وہ خوبصورتی اور دانائی کے ساتھ ہمارے ملک کی رہنمائی کرتی رہیں’’۔
۔۔۔۔۔۔۔۔۔۔۔۔۔۔۔۔۔۔

U-6294
(Visitor Counter : 43
شمال مشرقی ریاستوں کی ترقی کی وزارت
شمال مشرقی خطے کی ثقافت اور وراثت کا فروغ
شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
شمال مشرقی خطے کی ترقی کی وزارت ‘‘ این ای سی کی اسکیموں ’’ کے تحت ا ن تجویزوں کی حمایت کرتی ہے جن کے ذریعہ شمال مشرقی خطے  کی مسابقتی طاقتوں اور امکانا ت کو فروغ دینے کی کوشش کی جارہی ہے جیسے کہ روڈ شو ، تجارتی کانفرنس ، کنوینشن ،سمینار ،ورکشاپ اور مخصوص میڈیا کیمپین وغیرہ ۔شمال مشرقی خطے کے بیش قیمتی آرٹ اور کلچر کی نمائش کرنے والے جامع پروموشنل شو ‘‘ ڈیسٹی نیشن نارتھ ایسٹ ’’ کا انعقاد چنڈی گڑھ  ، دہلی  اور وارانسی  جیسے شہروں میں کامیابی سے کیا گیا،جس میں شمال مشرق کے فنکارو ں اور کاریگروں نے بی ٹو بی رابطے کے مواقع کے ساتھ شرکت کی ۔اس کے علاوہ گجرات کے مادھو پور میں 10 سے 13 اپریل 2022 کو ہونےوالے مادھوپور گھیڈ فیسٹول میں 8شمال مشرقی ریاستوں کےفنکاروں اور کاریگروں نے اوراروناچل پردیش کے 84 افراد نے رانی رکمنی کی فیملی کے حصے کے طور پر شرکت کی تھی۔
اس کے علاوہ وزارت ثقافت ، حکومت ہند سے مالی امداد یافتہ قومی ثقافتی ایکس چینج پروگرام  کے تحت پرفارمنگ آرٹ ، نمائش ،یاترا وغیرہ پر مبنی متعدد فیسٹول ممبران ریاستوں میں منعقد کئے جاتے ہیں۔ ان پروگراموں میں شرکت کے لئے دیگر علاقوں /ریاستوں کے فنکاروں کو بھی مدعو کیا جاتا ہے اور اپنی ثقافت دوسروں کے ساتھ شئیر کرنے کا موقع فراہم کرنے کے ساتھ ساتھ ہندوستانی ثقافت کو عام لوگوں سے سیکھنے کا موقع بھی ملتا ہے ۔
وزارت تعلیم نے آزادی کا امرت مہوتسو بینر تلے ‘ ایک بھارت شریشٹھ بھارت ’ کی شروعات کی ہے۔ اس پروگرام کے تحت طلبا کو کسی دوسری ریاست اور مرکز کے زیر انتظام علاقے کے طلبا کے ساتھ گھومنے کا موقع ملے گا۔
یہ طلبا جون سے ستمبر 2022 تک 750 اسکولی طلبا اور 750 کالج کے طلبا دوسری ریاست کا پانچ روزہ دورے کریں گے،جس کے دوران انہیں اس ریاست / مرکز کے زیرانتظام علاقہ کی سماجی وثقافتی وراثت اور زندگی کے مختلف رنگوں کو دیکھنے کا موقع ملے گا۔
اسی طرح ہنر مندی کے فروغ اور صنعت کاری کی وزارت نے اسکل انڈیا مشن کے تحت ملک کے نوجوانوں کو ہنر مندی کی ٹریننگ دینے کے لئے پردھان منتری کوشل وکاس یوجنا اسکیم نافذ کی ہے ۔ اس اسکیم کو سال 2015 میں نافذ کیا گیا تھا ، تب سے لے کر 30 جون 2022 تک شمال مشرقی ریاستوں کے 4.41 لاکھ امیدواروں کو قلیل مدتی ٹریننگ  اور 7.25 لاکھ امیدواروں کو ریکگ نیشن آف پرائر لرننگ  کی ٹریننگ دی گئی ہے۔ اس کے علاوہ محکمہ اسکولی تعلیم اور خواندگی مرکزی امداد یافتہ اسکیم ‘‘سمگر شکشا’’ کے تحت ‘‘ اسکولی تعلیم کو پیشہ ورانہ بنانے کی کوشش ’’ کررہی ہے۔اس اسکیم کے تحت نشان زد کئے گئے اسکولوں میں نویں سے بارہویں کلاس تک کے طلبا کو نیشنل اسکلز کوالی فکیشن فریم ورک  اسکیم کے تحت پیشہ ورانہ کورسز کی تعلیم دی جاتی ہے۔ ان پیشہ ورانہ کورسوں میں قابل روزگار بنانے کا ہنر ایک لازمی موڈیول ہے ،جس میں کمیونی کیشن اسکل ، سیلف مینجمنٹ اسکل، انفارمیشن آف کمیونی کیشن ٹکنالوجی اسکل ، صنعت کار ی کا ہنر اور گرین اسکلز شامل ہیں۔